Demokrasi Zamanı Partisi
Demokrasi Zamanı Partisi ya zi DEZA-PAR (be Zazaki: Partiya Zemanê Demokrasiye) jû partiya Tırkiyaya ke Partiya Şari'a Zazayan ra tepiya vıraziyaya. Serdarê ena partiye Dilaver Ereno. Partiye Tırkiya de be namey Zaza Partisi ra, yani Partiya Zazayan şınasiya, name kerda. Oyo ke qanunê dewleta Tırkiya ra gore nameo etnik namey partiye nêbeno, namey na partiye çarna "Deza-Par".

Tarixê partiye 
Ena partiye aver be namey Zaza Halk Partisi ra, serra 2017ıne de vıraşta. Yarğıtayi o zeman iqaz kerd ke partiye be namanê mıntıqan ya zi mıletan nêşena bêro vıraştene. Enê iqazê Yarğıtayi ra tepiya partiye namey xo vırna, kerd Yenilikçi ve Değişim Partisi. 1ê Eylule 2019 de zi partiye yew kongre ard pêser, namey xo reyna vırna kerd DEZA-PAR. Serdarê partiye zi Dilaver Eren çıniya we.

Ereni partiye sero vat ke gani rayê da demokratike bêro gırewtene ke mıletê ma qutıban ra xo raxelesno, wa ma zi jû raye anime ver. Hına fıkıriyao ke partiye şena çewres u yew wılayet de organize bo. 

Persê "ena partiye Tırkiya rê çı wad keno" rê zi Ereni hıni vat: Partiye insaniyet wad kena, demokrasiye wad kena. Nıka Tırkiya de kulturê linçi esto. Merdımi biyê qutıbıni, bırriyay a. Kıştê ra zıhniyeto İslami, kıştê da bine ra zi zihniyetê eskeriya'o militarist esto. Partiyê irqperesti estê. Ma di ke jû raye lazıma ke bıbo, merdımi gani piya bıcıwiyê, qutıban ra xo raxelesnê. Ma mıleti kenime werzanenime a pay, ma anime raye, ma hesaban de niyê, hesabanê binan nêwazenime bıkerime. Ma vanime ke, "şıma zi bêrên, ma insan bıbime, heqanê xo bıpawime, bışeveknime."

Linkê teberi 
 Siteyo resmi Archived 2020-06-04 at the Wayback Machine
 Facebook de Demokrasi Zamanı Partisi
 Instagram de Demokrasi Zamanı Partisi
 Twitter de Demokrasi Zamanı Partisi

DEZA-PAR
Partiyê Tırkiya
Siyasetê Tırkiya
Organizasyonê Zazayan
Tarixê Zazayan